28/03/2011 | Administración LocalMunicipal
Porto do Son
Aprobación definitiva do regulamento do uso do servizo de préstamo de bicicletas

Ao non terse presentado reclamacións durante o prazo de exposición ao público, queda automaticamente elevado a definitivo o acordo plenario inicial, de data de 28/01/2011, aprobatorio do REGULAMENTO DO USO DO SERVIZO DE PRÉSTAMO DE BICICLETAS NO CONCELLO DE PORTO DO SON. Contra este acordo, pode interpoñerse recurso contencioso-administrativo no prazo de dous meses a contar dende o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da Xurisdicción Contencioso-Administrativa. O texto íntegro da Ordenanza faise público, para o seu xeral coñecemento en cumprimento do disposto no artigo 70.2 da Lei 7/1985, do 2 de abril, reguladora das Bases do Réxime Local: ANEXO I REGULAMENTO DE USO DO SERVIZO DE PRÉSTAMO DE BICICLETAS NO CONCELLO DE PORTO DO SON TÍTULO I. DISPOSICIÓNS XERAIS Artigo 1. Obxecto. O obxecto deste regulamento é establecer as normas de uso para o servizo de préstamo de bicicletas do municipio de Porto do Son, consistente na posta a disposición das cidadás e cidadáns e visitantes dun sistema de préstamo de bicicletas para o transporte urbano, lúdico e de paseo, de xeito que anime e facilite a utilización da bicicleta como alternativa limpa e saudable. Artigo 2. Ámbito de aplicación. O ámbito do servizo queda limitado ao termo municipal do Concello de Porto do Son. Artigo 3. Alta e baixa no servizo.1. Para ter a condición de persoa usuaria e poder usar o servizo de préstamo de bicicletas é imprescindible darse de alta no mesmo con anterioridade: ■ Na Casa de Cultura, no Departamento de Deportes, en horario de 9.00 a 14.00 horas, de luns a venres. ■ Naquelas oficinas ou dependencias municipais en que así o estableza o Concello de Porto do Son.2. O requisito fundamental para poder facer uso do servizo é dispoñer dun teléfono móbil que a persoa usuaria facilitará ao Concello para asignarlle un código segredo vinculado a ese teléfono.3. Para formalizar a inscrición deberá achegar a seguinte documentación: • Instancia en modelo normalizado (anexo I), asinada e debidamente cumprimentada. • Unha fotocopia do DNI, pasaporte ou carné de conducir da ou do solicitante. • No caso de menores de idade (entre 16 e 17 anos, ambos inclusive), autorización segundo o modelo do anexo II.4. Logo de comprobar os datos comunicaráselle á persoa solicitante o código segredo para poder acceder ao servizo, que terá carácter persoal e intransferible, sendo responsabilidade da/o usuaria/a o uso indebido que se faga dela.5. Os impresos de altas e baixas no sistema de préstamo de bicicletas poderán obterse e deberán entregarse debidamente cumprimentados nos lugares indicados no apartado 1 deste artigo.6. O servizo será inicialmente gratuíto para a/o usuaria/o, se ben o Concello de Porto do Son poderá establecer o pago dunha taxa pola utilización do servizo, logo da aprobación da correspondente ordenanza fiscal.7. Unha vez formalizada a inscrición producirase a alta efectiva da/o usuaria/o no sistema de préstamo de bicicletas, condición que se manterá durante o ano da inscrición e producirá efectos desde este momento.8. Ao finalizar o período de validez de alta no servizo, que coincidirá co fin do ano natural (31 de decembro) se a persoa usuaria non comunica, nun prazo de quince días hábiles, ao Concello a súa baixa no servizo, mediante a cumprimentación do documento de baixa (anexo III), permanecerá dado de alta en dito servizo un ano máis (desde o 1 de xaneiro ata o 31 de decembro), previo pago, se así fose establecido polo Concello mediante a aprobación dunha ordenanza fiscal, da correspondente taxa pola utilización do sistema. Se a persoa usuaria non comunica a baixa coa intención de seguir dado de alta, pero non abona o importe da taxa no prazo establecido que, de selo caso fose aprobada polo Concello, este dará de baixa automaticamente á persoa usuaria.9. As usuarias e usuarios do servizo poderán voluntariamente darse de baixa no servizo municipal de préstamo de bicicletas presentando un documento de baixa (segundo modelo do anexo III) no Departamento de Deportes.10. En caso de non utilizar o servizo no prazo dun ano darase de baixa á persoa usuaria de xeito automático. TÍTULO II. ORGANIZACIÓN E FUNCIONAMENTO Artigo 4. Características do sistema de préstamo de bicicletas. O sistema está formado polos aparcamentos e expendedores automáticos de bicicletas instalados en diferentes puntos do casco urbano do Concello. Cada expendedor componse dunha marquesiña de enganche ou base, cos elementos de soporte, mecanismo para o accionamento do candeado, unidade de control e as bicicletas de préstamo. Artigo 5. Emprazamento dos puntos de préstamo.1. O servizo de préstamo de bicicletas poderá utilizarse nos seguintes puntos: ■ Biblioteca municipal Xerardo Díaz. ■ Casa de Cultura de Portosín.2. O Concello de Porto do Son poderá modificar a situación das bases das bicicletas ou ampliar os puntos do servizo, do que se dará a debida publicidade aos usuarios e ao público en xeral. Artigo 6. Usuarias e usuarios.1. Poderán ser usuarias e usuarios do servizo de préstamo de bicicletas tanto as persoas maiores de idade coma as menores de entre 16 e 17 anos sempre e cando no momento de solicitar a alta se achegue a autorización expresa e por escrito da nai, pai ou titor/a legal. Na dita autorización deberá facerse constar que a nai, o pai ou a titora ou titor legal se responsabiliza de todos aqueles danos que, directa ou indirectamente, poida causar a menor ou o menor como consecuencia da utilización do servizo de préstamo de bicicletas.2. Non poderá ser usuaria a persoa que non estea capacitada para o uso das bicicletas obxecto do préstamo. Considérase que unha persoa está capacitada para o uso da bicicleta cando teña a suficiente cualificación psíquica e física para a súa utilización de conformidade con estas normas e coa demais normativa sobre circulación viaria que resulte de aplicación.3. Queda expresamente prohibida a alta e utilización do servizo a menores de 16 anos.4. Queda expresamente excluída a posibilidade de dar de alta no servizo como usuario a todo tipo de persoas xurídicas. Artigo 7. Funcionamento do servizo. Despois de rexistrarse como persoa usuaria do sistema, para a recollida dunha bicicleta de calquera base, deberase enviar unha mensaxe desde o teléfono móbil (en adiante, SMS) indicado na solicitude de alta da persoa usuaria, ao número de teléfono establecido para o funcionamento do servizo 600 124 125, co seguinte formato de mensaxe: coller b(número de bicicleta) c(número de candeado) vv(código segredo usuario) Exemplo: “coller b50 c505 vv2010”. Deben deixarse os espazos en branco segundo se indica no exemplo. En caso de que exista algunha anomalía en canto á información enviada no SMS pola persoa usuaria seralle notificado vía SMS. Esta notificación realizarase nunha única vez, de xeito que si se reincide no erro non lle será comunicado de novo. A bicicleta seleccionada, identificada polo seu número e asignada á persoa usuaria que enviou o SMS, quedará liberada do candeado, e poderá ser utilizada ata a súa devolución en calquera punto do sistema que dispoña de praza libre para o depósito da bicicleta. Para a devolución da bicicleta, débese enganchar en calquera candeado dispoñible, asegurándose de que queda ben suxeita. Non será preciso enviar ningunha mensaxe para deixar a bicicleta na base. Se a bicicleta non quedara ben enganchada no candeado, a bicicleta seguirá asignada á persoa usuaria, quedando inutilizada para o préstamo doutras persoas usuarias, o que podería derivar nunha sanción de restrición de uso. NOTA.–O prezo da mensaxe será o establecido por cada un dos operadores para o envío de mensaxes. Artigo 8. Condicións de uso do servizo.1. A persoa usuaria poderá facer uso do servizo de préstamo de bicicletas dentro do seguinte horario:  Todo o ano durante todos os días da semana, incluídos os festivos: * Tempada de outono-inverno (outubro a marzo): de 9.00 a 19.00 horas. *Tempada de primavera-verán (abril a setembro): de 9.00 a 21.00 horas.  Non se prestará o servizo nos días 25 de decembro e 1 de xaneiro.2. A utilización da bicicleta limitarase a catro (4) horas, debendo a persoa usuaria depositala en calquera das bases do sistema antes de que transcorra dito período. Os datos recollidos no sistema de control, que rexistra a hora de retirada e devolución da bicicleta, constitúen unha proba do tempo de utilización dos servizos a todos os efectos.3. Media hora antes da finalización diaria do servizo, non se poderán retirar bicicletas dos puntos de préstamo, pero si devolver aquelas que aínda estean en uso.4. O uso da bicicleta dependerá da dispoñibilidade das mesmas nos puntos de préstamo.5. A persoa usuaria durante a utilización do servizo deberá mostrar a identificación de usuario/a do servizo (D. N. I.), como documento acreditativo, cando se solicite polas persoas habilitadas e autorizadas polo Concello de Porto do Son.6. As condicións de uso establecidas neste artigo poderán ser modificadas por acordo motivado do órgano competente, do que se informará debidamente ás persoas usuarias a través de medios que garantan o coñecemento das medidas adoptadas. TÍTULO III. DEREITOS, OBRIGAS E PROHIBICIÓNS DAS PERSOAS USUARIAS Artigo 9. Dereitos das usuarias e usuarios.1. Todo cidadá ten dereito a darse de alta no servizo, cumprindo as condicións de idade e capacidade establecidas no artigo 6.2. As usuarias e usuarios do servizo adquiren o dereito á súa utilización nas condicións que se establecen neste regulamento.3. As usuarias e usuarios teñen dereito a dispoñer de bicicletas en perfecto estado de uso e funcionamento.4. Para calquera reclamación sobre as condicións e circunstancias que afecten á prestación do servizo, as usuarias e usuarios poderán dirixirse ao Departamento de Deportes. Artigo 10. Obrigas e responsabilidades das usuarias e usuarios.1. As persoas usuarias están obrigadas a cumprir as normas establecidas na presente ordenanza.2. As persoas usuarias do servizo están obrigadas a facer un uso correcto do servizo, actuando coa maior dilixencia posible. Deberán devolver a bicicleta no mesmo estado no que a atopou, en bo estado de funcionamento e limpeza, e unha vez enganchada verificar que quedou ben conectada ao seu candeado correspondente. A bicicleta restituirase en calquera das bases libres dos puntos de préstamo, debidamente colocada e enganchada no candeado de xeito que se garanta a seguridade antirroubo da bicicleta. O incumprimento desta obriga dará dereito ao Concello a desactivar do servizo á/ao usuaria/o durante os períodos establecidos nestas normas.3. Toda persoa usuaria deberá respectar o Regulamento Xeral de Circulación, facendo uso en todo momento do casco. Cando as condicións climatolóxicas o esixan, así como cando estea anoitecendo, o usuario/a deberá ir provisto mentres utiliza a bicicleta de chaleco reflector para permitir a súa visualización.4. A persoa usuaria asume a garda e custodia da bicicleta que retira. Igualmente está obrigado/a en todo momento a actuar dilixentemente e evitar o seu roubo ou furto, cumprindo coa obriga de asegurar todos os sistemas antirroubo dos que dispoña a bicicleta, en caso de interrupción do uso.5. A persoa usuaria comprométese durante o tempo que dure o préstamo a aparcar a bicicleta en zonas estratéxicas, adecuadas ou seguras (preferentemente aparcadoiros para bicicletas si existen na zona que quere deixar a bicicleta) que non interfiran o paso nin provoquen situacións de inseguridade, e sempre atendendo ás normas de aparcamento definidas na normativa correspondente.6. As usuarias e os usuarios do servizo serán os únicos responsables dos danos causados á súa persoa, a terceiros ou a calquera ben moble ou inmoble, pola utilización ou uso normal ou anormal do servizo municipal de préstamo de bicicletas.7. A persoa usuaria é a responsable dos danos que poida sufrir ou producir mentres fai uso da bicicleta e o Concello de Porto do Son non se responsabiliza dos danos ou perxuízos producidos polo uso da mesma, nin dos causados a terceiros pola persoa usuaria do servizo, agás naqueles supostos nos que se poida probar que o suceso ou incidente sexa consecuencia do defectuoso funcionamento da bicicleta. Ademais, a persoa usuaria deberá comprobar o estado da bicicleta antes de facer uso da mesma, con especial atención na revisión de freos e dos demais elementos esenciais da bicicleta, xa que o Concello de Porto do Son non ser fará cargo, en ningún caso, dos danos producidos pola persoa usuaria, se a bicicleta está en perfecto estado de uso.8. A persoa usuaria deberá retirar e restituír a bicicleta dentro do horario establecido. O incumprimento desta obriga dará lugar a desactivación total ou parcial do usuario/a no servizo e as consecuentes responsabilidades.9. A persoa usuaria deberá ser responsable en todo momento das obrigas ou infraccións que se determinen por calquera Autoridade ou Organismo, xa sexa Estatal, Autonómico ou Local, por razón da condución da bicicleta.10. A persoa usuaria ten a obriga de comunicar de inmediato ao Concello de Porto do Son as incidencias que se produzan, tales como o deterioro ou o fallo que impida ou dificulte o uso da bicicleta, así como calquera situación na que puidera verse involucrado a persoa usuaria mentres está utilizando o servizo ou que afecte ao mesmo.11. No caso de incidente que afecte as condicións mecánicas da bicicleta, a persoa usuaria ten a obriga de comunicalo de inmediato ao Concello ou, de selo caso, aos encargados do mantemento. A bicicleta quedará baixo a responsabilidade da persoa usuaria ata que a deposite nunha das bases do sistema ou a poña a disposición do Concello ou da empresa encargada do mantemento do servizo.12. No caso de perda, roubo ou furto, a persoa usuaria ten a obriga de denunciar nun prazo máximo de doce horas a desaparición da bicicleta á Policía Local ou á Garda Civil. Se o que se produce é o roubo da bicicleta a persoa usuaria da mesma deberá entregar unha copia da denuncia presentada mediante instancia dirixida ao Departamento de Deportes, no prazo máximo de 24 horas seguintes á data da denuncia contadas a partir do día hábil inmediatamente posterior.13. A persoa usuaria será a responsable ante o Concello dos danos causados na bicicleta durante o tempo que transcorra entre a retirada e a devolución da bicicleta, salvo que exista culpa de terceiros ou circunstancias de forza maior, e isto con independencia da obriga de comunicalo, e a presentación da correspondente denuncia na Comisaría de Policía e entrega dunha copia da denuncia ante a persoa encargada do Departamento de Deportes.14. A persoa usuaria ten a obriga de comunicar o cambio dos datos contidos en calquera dos anexos desta ordenanza. Este incumprimento poderá dar lugar á desactivación do servizo e a baixa no mesmo.15. No caso de non devolver a bicicleta enviaranse dous requirimentos á persoa usuaria do servizo que conste como última persoa usuaria da mesma, despois destes dous requirimentos esixiráselle ao titular a devolución da bicicleta ou o abono do valor estimado da bicicleta.16. A persoa usuaria do servizo será a responsable, en todo momento, das obrigas ou infraccións que se determinen por calquera autoridade ou organismo estatal, autonómico ou local, con motivo da condución da bicicleta.17. A bicicleta estará baixo a responsabilidade das usuarias e usuarios durante o período de tempo transcorrido desde a súa retirada ata a súa devolución nun dos puntos de préstamo do servizo, asumindo as consecuencias derivadas das sancións por abandono, roubo, deterioro ou non devolución.18. En calquera caso, a persoa usuaria deberá respectar as condicións de uso e obrigas establecidas nos documentos de altas e baixas establecidos para a utilización do servizo.19. As persoas usuarias respectarán en todo momento as normas de tráfico e de seguridade viaria, de circulación e de vehículos e as ordenanzas municipais de aplicación, quedando sometidos ás prescricións e requisitos que desas normas lles resulten de aplicación, así como no referente á condución baixo os efectos do alcohol ou drogas e o sometemento ás probas de detección nas condicións normativamente establecidas, segundo os artigos 20, 21 e 27 do Regulamento Xeral de Circulación (Real Decreto1428/2003, do 21 de novembro). Artigo 11. Prohibicións. Establécense as seguintes prohibicións: 1. Utilización da bicicleta fóra do horario e lugares establecidos.2. Préstamo, aluguer, cesión ou calquera outro acto da persoa usuaria de disposición da bicicleta ou do código secreto a favor de terceiros, con ou sen animo de lucro.3. Uso da bicicleta en competicións de calquera clase, así como en lugares tales como escaleiras, rampas, beirarrúas ou similares.4. A desmontaxe ou manipulación da bicicleta.5. Uso da bicicleta para fins diferentes aos que constitúe o obxecto do servizo e en particular o seu uso con fins comerciais ou profesionais.6. O transporte na bicicleta de calquera persoa, animal ou cousa, así como integrar elementos alleos que podan servir para ese fins.7. Prohíbese calquera utilización da bicicleta contraria á prevista nas normas de circulación. TÍTULO IV. RÉXIME SANCIONADOR Artigo 12. Principios xerais. O réxime sancionador previsto neste regulamento rexerase polo disposto no título XI da Lei 7/1985 das bases do Réxime Local, séndolle de aplicación os principios establecidos na Lei 30/1992, do 26 de novembro, do Réxime Xurídico das Administracións Públicas e do Procedemento Administrativo común e nas súas normas de desenvolvemento. Artigo 13. Infraccións.1. Será infracción administrativa o incumprimento das obrigas, prohibicións e requisitos establecidos na ordenanza.2. As infraccións serán sancionadas de conformidade co establecido na lexislación estatal, autonómica e municipal que resulte de aplicación.3. As infraccións clasifícanse como leves, graves e moi graves. Artigo 14. Infraccións moi graves. Serán infraccións moi graves as seguintes: 1. Utilizar a bicicleta con fin de lucro, estando expresamente prohibido o seu aluguer e/ou venta así como a súa utilización para fins comerciais, de transporte de mercancías ou calquera outro uso profesional.2. Non realizar a denuncia no suposto de roubo da bicicleta.3. Non entregar á persoa encargada do Departamento de Deportes a copia da denuncia formulada por roubo ou furto da bicicleta no prazo establecido no artigo 10 destas normas.4. Os actos de deterioro das instalacións e elementos que integren o servizo.5. O abandono ou perda inxustificada da bicicleta.6. Impedir ou obstaculizar o uso do servizo a outras persoas con dereito a súa utilización.7. A comisión de dúas faltas graves nun período de doce meses. Artigo 15. Infraccións graves. Serán infraccións graves as seguintes: 1. Utilizar a bicicleta fora das zonas establecidas para o seu uso.2. Prestar a bicicleta a terceiras persoas.3. Non respectar as normas de tráfico establecidas para estes vehículos.4. Non devolver a bicicleta en bo estado de funcionamento e limpeza.5. Non comunicar calquera desperfecto, percance ou accidente ocorrido durante o seu uso.6. Producir danos na bicicleta por un uso incorrecto da mesma, sen prexuízo de ter que asumir os gastos debidos a reparación do vehículo.7. O retraso na entrega da bicicleta por máis de doce horas.8. A non custodia da bicicleta durante o tempo de disposición da mesma.9. A comisión de dúas faltas leves nun período de doce meses. Artigo 16. Infraccións leves. Serán infraccións leves as seguintes: 1. O retraso en menos de 12 horas na devolución da bicicleta non debida a causas xustificadas.2. Non aparcar a bicicleta o tempo que dure o préstamo en zonas seguras que non interfiran no paso nin potencien situacións de inseguridade.3. A non comunicación á persoa encargada do Departamento de Deportes do cambio dalgún dato persoal do usuario. Artigo 17. Sancións. As infraccións tipificadas nestas normas serán sancionadas do seguinte xeito: 1. Moi graves: multa de ata 3.000,00 euros e baixa no servizo de ata tres anos.2. Graves: multa de ata 1.500,00 euros e baixa no servizo de ata un ano.3. Leves: multa de ata 750,00 euros e baixa no servizo de ata un mes. Para a determinación da contía da multa teranse en conta os criterios de gradación previstas no artigo 131.3 da Lei 30/1992 de réxime xurídico das Administración Públicas e do procedemento administrativo común. Artigo 18. Procedemento sancionador. A potestade sancionadora aquí regulada e a esixencia de responsabilidade exercerase de conformidade co establecido na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e tamén, no primeiro caso, no Regulamento polo que se aproba o procedemento para o exercicio da potestade sancionadora, Real Decreto 1398/1993, do 4 de agosto. Artigo 19. Responsabilidade.1. Poderán ser sancionadas por feitos constitutivos de infraccións administrativas a esta Ordenanza as persoas que resulten responsables dos mesmos aínda a título de simple inobservancia.2. Os/as pais, nais ou titores/as polas accións das persoas usuarias menores de idade que dependen deles/as serán responsables civís subsidiarios, no seu caso. Artigo 20. Infraccións e sancións independentes e prevaleza da orde penal esixible por outras ordes sectoriais. As sancións impostas polas infraccións tipificadas nesta ordenanza son independentes daquelas que correspondan cando os actos podan estar incursos en responsabilidade con arranxo a outros ordenamentos sectoriais. Cando os actos obxecto do procedemento sancionador administrativo teñan relevancia penal, deixarase en suspenso o procedemento administrativo ata a resolución do procedemento penal. Artigo 21. Desactivación temporal ou total da persoa usuaria. Con independencia da imposición das sancións que correspondan, poderase proceder á desactivación temporal ou total do usuario no servizo de préstamo de bicicletas con arranxo aos seguintes criterios: 1.–No suposto de retraso na entrega da bicicleta procederase á desactivación do usuario segundo o tempo de demora e cos seguintes efectos:  Si o retraso na entrega da bicicleta é inferior a unha hora, a inhabilitación será de un día completo.  Si o retraso na entrega da bicicleta se produce entre unha e oito horas a inhabilitación será de dous días naturais.  Si o retraso na entrega da bicicleta é posterior ao horario de peche do servizo, a desactivación será por un período de dez días naturais.  Si se produce a entrega da bicicleta entre doce e vinte e catro horas despois de collela, a inhabilitación será dun mes.  Si se entrega a bicicleta se produce máis de vinte e catro horas despois do préstamo, desactivarase o usuario por un período dun ano.2.–Os datos recollidos no sistema de control, que rexistra a hora de retirada e devolución da bicicleta, constitúen a proba do tempo de utilización do servizo a todos os efectos. Si a persoa usuaria comete algunha infracción, o sistema informático do préstamo, cando queira coller de novo outra bicicleta, envíalle automaticamente á esta persoa usuaria unha mensaxe indicándolle si ten algunha infracción pendente de resolver, e non lle permite retirar outra bicicleta ata que se cumpra o prazo establecido pola sanción.3.–Os períodos de desactivación serán por días completos, iniciándose o día seguinte do que se produce o retraso na entrega da bicicleta.4.–O Concello resérvase o dereito de inhabilitar definitivamente a persoa usuaria sen notificación previa, nos seguintes casos:  No caso de ausencia de comunicación ao Concello da denuncia de roubo, de furto, ou de danos causados á bicicleta.  No caso de que as declaracións e compromisos asumidos pola persoa usuaria no momento de darse de alta resulten ser falsas ou incorrectas.  No caso de incumprimento reiterado dos horarios e prazos de utilización do servizo ou das restricións previstas. A tal efecto, considerarase incumprimento reiterado aquel que se repita en máis de tres ocasións en tres meses consecutivos.5.–No caso de desactivación temporal pode volverse ao estado de activación de xeito automático unha vez transcorrido o período de restrición no uso do servizo. A desactivación total require de nova solicitude do interesado para poder ser, no seu caso, rehabilitado, sen que o período de restrición no uso do servizo poda ser menor do establecido para a infracción correspondente. Artigo 22. Protección de datos.1. Os datos persoais dos usuarios/as do servizo serán obxecto do tratamento informático aos únicos efectos da súa relación co Concello de Porto do Son como consecuencia da alta no servizo.2. Sobre eses datos o titular poderá exercitar os dereitos de oposición, acceso, rectificación, e cancelación conforme ao previsto na Lei 15/1999 sobre Protección de Datos de Carácter Persoal.3. A persoa usuaria asume que todos os datos facilitados son exactos e acepta as condicións da presente ordenanza. DISPOSICIÓN FINAL. A presente ordenanza publicarase no Boletín Oficial da Provincia de A Coruña e entrará en vigor unha vez inserido completamente o seu texto íntegro e transcorrido o prazo de quince días previsto nos artigos 70.2 e 65.2 da Lei 7/1985, do 2 de abril, reguladora das Bases do Réxime Local. ANEXO I – ALTA ADULTOS En Porto do Son, a ______ de ______________________ de 2011 (sinatura da persoa solicitante) Ao Sr. alcalde-presidente do Concello de Porto do Son. NORMAS DE USO DO SERVIZO MUNICIPAL DE BICICLETAS “VÍA VERDE” 1.“VÍA VERDE” é un servizo de préstamo de bicicletas do municipio de Porto do Son, consistente na posta a disposición das cidadás e cidadáns e visitantes dun sistema de préstamo de bicicletas para o transporte urbano, lúdico e de paseo, de xeito que anime e facilite a utilización da bicicleta como alternativa limpa e saudable.2. O servizo será inicialmente gratuíto para o usuario, se ben o Concello de Porto do Son poderá establecer o pago dunha taxa pola utilización do servizo, logo da aprobación da correspondente ordenanza fiscal.3. Ao finalizar o período de validez de alta no servizo, que coincidirá co fin do ano natural (31 de decembro), se a persoa usuaria non comunica, nun prazo de 15 días hábiles, ao Concello a súa baixa no servizo, mediante a cumprimentación do documento de baixa (anexo III) permanecerá dado de alta en dito servizo un ano máis (desde o 1 de xaneiro ata o 31 de decembro), previo pago, se así fose establecido polo Concello mediante a aprobación dunha ordenanza fiscal, da correspondente taxa pola utilización do sistema.4. O servizo prestarase nos lugares que se citan: – Biblioteca Municipal Xerardo Díaz. – Casa de Cultura de Portosín.5. Procedemento de retirada dunha bicicleta: enviar un SMS desde o teléfono móbil indicado na solicitude de alta da persoa usuaria, ao número de teléfono establecido para o funcionamento do servizo 600 124 125, co seguinte formato de mensaxe: coller b(número de bicicleta) c(número de candeado) vv(código segredo de usuario). Exemplo: “coller b50 c505 vv2010”. Deben deixarse os espazos en branco segundo se indica no exemplo. Para a devolución da bicicleta, débese enganchar en calquera candeado dispoñible, asegurándose de que queda ben suxeita. Non será preciso enviar ningunha mensaxe para deixar a bicicleta na base.6. A persoa usuaria poderá facer uso do servizo de préstamo de bicicletas dentro do seguinte horario:  Todo o ano durante todos os días da semana, incluídos os festivos: * Tempada de outono-inverno (outubro a marzo): de 9.00 a 19.00 horas. * Tempada de primavera-verán (abril a setembro): de 9.00 a 21.00 horas.  Non se prestará o servizo nos días 25 de decembro e 1 de xaneiro.  A utilización da bicicleta limitarase a catro (4) horas, debendo a persoa usuaria depositala en calquera das bases do sistema antes de que transcorra dito período. Os datos recollidos no sistema de control, que rexistra a hora de retirada e devolución da bicicleta, constitúen unha proba do tempo de utilización dos servizos a todos os efectos. Media hora antes da finalización diaria do servizo, non se poderán retirar bicicletas dos puntos de préstamo, pero si devolver aquelas que aínda estean en uso. O uso da bicicleta dependerá da dispoñibilidade das mesmas nos puntos de préstamo.7. Os pais, nais ou titores polas accións das persoas usuarias menores de idade que dependen deles serán responsables civís subsidiarios, no seu caso.8. A persoa usuaria é a responsable dos danos que poida sufrir ou producir mentres fai uso da bicicleta e o Concello de Porto do Son non se responsabiliza dos danos ou perxuízos producidos polo uso da mesma, nin dos causados a terceiros pola persoa usuaria do servizo, agás naqueles supostos nos que se poida probar que o suceso ou incidente sexa consecuencia do defectuoso funcionamento da bicicleta.9. O código segredo de usuario ten carácter persoal e intransferible, sendo responsabilidade da/o usuaria/a o uso indebido que se faga dela.10. As persoas usuarias do servizo están obrigadas a facer un uso correcto do servizo, actuando coa maior dilixencia posible. Deberán devolver a bicicleta no mesmo estado no que a atopou, en bo estado de funcionamento e limpeza, e unha vez enganchada verificar que quedou ben conectada ao seu candeado correspondente.11. A persoa usuaria comprométese durante o tempo que dure o préstamo a aparcar a bicicleta en zonas adecuadas ou seguras que non interfiran o paso nin provoquen situacións de inseguridade.12. A persoa usuaria asume a garda e custodia da bicicleta que retira. Igualmente está obrigado/a en todo momento a actuar dilixentemente e evitar o seu roubo ou furto, cumprindo coa obriga de asegurar todos os sistemas antirroubo dos que dispoña a bicicleta, en caso de interrupción do uso.13. A persoa usuaria deberá ser responsable en todo momento das obrigas ou infraccións que se determinen por calquera Autoridade ou Organismo, xa sexa Estatal, Autonómico ou Local, por razón da condución da bicicleta. Prohíbese calquera utilización da bicicleta contraria á prevista nas normas de circulación.14. A persoa usuaria ten a obriga de comunicar de inmediato ao Concello de Porto do Son as incidencias que se produzan. A bicicleta quedará baixo a responsabilidade da persoa usuaria ata que a deposite nunha das bases do sistema ou a poña a disposición do Concello ou da empresa encargada do mantemento do servizo.15. No caso de perda roubo ou furto, a persoa usuaria ten a obriga de denunciar nun prazo máximo de doce horas a desaparición da bicicleta á Policía Local ou a Garda Civil.16. A persoa usuaria ten a obriga de comunicar o cambio dos datos contidos en calquera dos anexos desta ordenanza.17. Establécense as seguintes prohibicións: – Utilización da bicicleta fora do horario e lugares establecidos. – Préstamo, aluguer, cesión ou calquera outro acto da persoa usuaria de disposición da bicicleta ou do código secreto a favor de terceiros, con ou sen animo de lucro. – Uso da bicicleta en competicións de calquera clase, así como en lugares tales como escaleiras, rampas, beirarrúas ou similares. – A desmontaxe ou manipulación da bicicleta. – Uso da bicicleta para fins diferentes aos que constitúe o obxecto do servizo e en particular o seu uso con fins comerciais ou profesionais. – O transporte na bicicleta de calquera persoa, animal ou cousa, así como integrar elementos alleos que podan servir para ese fins. – Prohíbese calquera utilización da bicicleta contraria á prevista nas normas de circulación.18. Os dereitos, obrigas, prohibicións, causas de desactivación, infraccións, sancións e calquera outra cuestión referente ao servizo de préstamo de bicicletas pode consultarse no Regulamento de uso do servizo de préstamo de bicicletas do Concello de Porto do Son. ANEXO II – ALTA MENORES En Porto do Son, a ______ de ______________________ de 2011 (sinatura da persoa solicitante) Ao Sr. alcalde-presidente do Concello de Porto do Son. NORMAS DE USO DO SERVIZO MUNICIPAL DE BICICLETAS “VÍA VERDE” 1.“VÍA VERDE” é un servizo de préstamo de bicicletas do municipio de Porto do Son, consistente na posta a disposición das cidadás e cidadáns e visitantes dun sistema de préstamo de bicicletas para o transporte urbano, lúdico e de paseo, de xeito que anime e facilite a utilización da bicicleta como alternativa limpa e saudable.2. O servizo será inicialmente gratuíto para o usuario, se ben o Concello de Porto do Son poderá establecer o pago dunha taxa pola utilización do servizo, logo da aprobación da correspondente ordenanza fiscal.3. Ao finalizar o período de validez de alta no servizo, que coincidirá co fin do ano natural (31 de decembro), se a persoa usuaria non comunica, nun prazo de 15 días hábiles, ao Concello a súa baixa no servizo, mediante a cumprimentación do documento de baixa (anexo III) permanecerá dado de alta en dito servizo un ano máis (desde o 1 de xaneiro ata o 31 de decembro), previo pago, se así fose establecido polo Concello mediante a aprobación dunha ordenanza fiscal, da correspondente taxa pola utilización do sistema.4. O servizo prestarase nos lugares que se citan: – Biblioteca municipal Xerardo Díaz. – Casa de Cultura de Portosín.5. Procedemento de retirada dunha bicicleta: enviar un SMS desde o teléfono móbil indicado na solicitude de alta da persoa usuaria, ao número de teléfono establecido para o funcionamento do servizo 600 124 125, co seguinte formato de mensaxe: coller b(número de bicicleta) c(número de candeado) vv(código segredo de usuario). Exemplo: “coller b50 c505 vv2010”. Deben deixarse os espazos en branco segundo se indica no exemplo. Para a devolución da bicicleta, débese enganchar en calquera candeado dispoñible, asegurándose de que queda ben suxeita. Non será preciso enviar ningunha mensaxe para deixar a bicicleta na base.6. A persoa usuaria poderá facer uso do servizo de préstamo de bicicletas dentro do seguinte horario:  Todo o ano durante todos os días da semana, incluídos os festivos: * Tempada de outono-inverno (outubro a marzo): de 9.00 a 19.00 horas. * Tempada de primavera-verán (abril a setembro): de 9.00 a 21.00 horas.  Non se prestará o servizo nos días 25 de decembro e 1 de xaneiro.  A utilización da bicicleta limitarase a catro (4) horas, debendo a persoa usuaria depositala en calquera das bases do sistema antes de que transcorra dito período. Os datos recollidos no sistema de control, que rexistra a hora de retirada e devolución da bicicleta, constitúen unha proba do tempo de utilización dos servizos a todos os efectos. Media hora antes da finalización diaria do servizo, non se poderán retirar bicicletas dos puntos de préstamo, pero si devolver aquelas que aínda estean en uso. O uso da bicicleta dependerá da dispoñibilidade das mesmas nos puntos de préstamo.7. Os pais, nais ou titores polas accións das persoas usuarias menores de idade que dependen deles serán responsables civís subsidiarios, no seu caso.8. A persoa usuaria é a responsable dos danos que poida sufrir ou producir mentres fai uso da bicicleta e o Concello de Porto do Son non se responsabiliza dos danos ou perxuízos producidos polo uso da mesma, nin dos causados a terceiros pola persoa usuaria do servizo, agás naqueles supostos nos que se poida probar que o suceso ou incidente sexa consecuencia do defectuoso funcionamento da bicicleta.9. O código segredo de usuario ten carácter persoal e intransferible, sendo responsabilidade da/o usuaria/a o uso indebido que se faga dela.10. As persoas usuarias do servizo están obrigadas a facer un uso correcto do servizo, actuando coa maior dilixencia posible. Deberán devolver a bicicleta no mesmo estado no que a atopou, en bo estado de funcionamento e limpeza, e unha vez enganchada verificar que quedou ben conectada ao seu candeado correspondente.11. A persoa usuaria comprométese durante o tempo que dure o préstamo a aparcar a bicicleta en zonas adecuadas ou seguras que non interfiran o paso nin provoquen situacións de inseguridade.12. A persoa usuaria asume a garda e custodia da bicicleta que retira. Igualmente está obrigado/a en todo momento a actuar dilixentemente e evitar o seu roubo ou furto, cumprindo coa obriga de asegurar todos os sistemas antirroubo dos que dispoña a bicicleta, en caso de interrupción do uso.13. A persoa usuaria deberá ser responsable en todo momento das obrigas ou infraccións que se determinen por calquera Autoridade ou Organismo, xa sexa Estatal, Autonómico ou Local, por razón da condución da bicicleta. Prohíbese calquera utilización da bicicleta contraria á prevista nas normas de circulación.14. A persoa usuaria ten a obriga de comunicar de inmediato ao Concello de Porto do Son as incidencias que se produzan. A bicicleta quedará baixo a responsabilidade da persoa usuaria ata que a deposite nunha das bases do sistema ou a poña a disposición do Concello ou da empresa encargada do mantemento do servizo.15. No caso de perda roubo ou furto, a persoa usuaria ten a obriga de denunciar nun prazo máximo de doce horas a desaparición da bicicleta á Policía Local ou a Garda Civil.16. A persoa usuaria ten a obriga de comunicar o cambio dos datos contidos en calquera dos anexos desta ordenanza.17. Establécense as seguintes prohibicións: – Utilización da bicicleta fora do horario e lugares establecidos. – Préstamo, aluguer, cesión ou calquera outro acto da persoa usuaria de disposición da bicicleta ou do código secreto a favor de terceiros, con ou sen animo de lucro. – Uso da bicicleta en competicións de calquera clase, así como en lugares tales como escaleiras, rampas, beirarrúas ou similares. – A desmontaxe ou manipulación da bicicleta. – Uso da bicicleta para fins diferentes aos que constitúe o obxecto do servizo e en particular o seu uso con fins comerciais ou profesionais. – O transporte na bicicleta de calquera persoa, animal ou cousa, así como integrar elementos alleos que podan servir para ese fins. – Prohíbese calquera utilización da bicicleta contraria á prevista nas normas de circulación.18. Os dereitos, obrigas, prohibicións, causas de desactivación, infraccións, sancións e calquera outra cuestión referente ao servizo de préstamo de bicicletas pode consultarse no Regulamento de uso do servizo de préstamo de bicicletas do Concello de Porto do Son. ANEXO III – BAIXA En Porto do Son, a ______ de ______________________ de 2011_ (sinatura da persoa solicitante) Ao Sr. alcalde-presidente do Concello de Porto do Son.” Porto do Son, a 21 de marzo de 2011. O ALCALDE-PRESIDENTE Asdo. D. Xoán Pastor Rodríguez Santamaría